“Therešo e tla le Lokolla”—Johane 8 e a Hlaloswa
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
Ka letšatši le lengwe, ge Jesu a be a le kua Jerusalema, o be a bolela ka Tatagwe, Jehofa, gomme a pepentšha baetapele ba maaka ba bodumedi ba mehleng ya gagwe. (Johane 8:12-30) Seo a ilego a se bolela ka nako yeo se re ruta kamoo re ka hlahlobago ditumelo tše di tumilego tša mabapi le Modimo lehono. Jesu o itše: “Ge e ba le dula lentšung la ka, gona le barutiwa ba ka e le ka kgonthe, le tla tseba therešo gomme therešo e tla le lokolla.”—Johane 8:31, 32.
“Dula lentšung la ka.” Mo Jesu o bea tekanyetšo ya go sekaseka ge e ba dithuto tša bodumedi e le “therešo.” Ge o ekwa go bolelwa selo se itšego ka Modimo, ipotšiše gore, ‘Na se se dumelelana le mantšu a Jesu le Mangwalo ka moka a Makgethwa?’ Ekiša bao ba ilego ba kwa ge moapostola Paulo a bolela le bao ba bego “ba hlahloba Mangwalo ka kelohloko letšatši le letšatši go bona ge e ba dilo tše [dilo tšeo ba bego ba ithuta tšona] di be di le bjalo.”—Ditiro 17:11.
Marco, Rosa le Raymonde, bao ka moka ba tsopotšwego sehlogong sa pele sa lelokelelo le la dihlogo, ba ile ba hlahlobišiša ditumelo tša bona ka go ithuta Beibele le Dihlatse tša Jehofa. Ba ithutile’ng?
Rosa: “Mathomong, ke be ke tšea Beibele e fo ba puku ya filosofi yeo e lekago go hlalosa Modimo e diriša tsela ya batho ya go nea mabaka. Lega go le bjalo, ganyenyane-ganyenyane ke ile ka hwetša dikarabo tša dipotšišo tša ka. Ga bjale, Jehofa ke motho wa kgonthe go nna. Ke Motho yoo nka mmotago.”
Raymonde: “Ke ile ka rapela Modimo gore a nthuše go ithuta ka yena. Ka moragonyana ga moo, nna le monna wa ka re ile ra thoma go ithuta Beibele. Mafelelong, re ile ra ithuta therešo ka Jehofa! Re ile ra thabišwa kudu ke go tseba gore ke Modimo wa mohuta mang.”
Ntšha Moneelo wa go Thekga Modiro wa Rena wa Lefase ka Bophara